《李氏笑读居题额乃江夏贺文忠公隶茟也甘谷拓之见贻敬赋五古以当跋尾》
清代·全祖望

峨一江夏公，所学醇乎醇。一念不妄起，穆然见天真。

历官登四不，清苦偃蓬门。阿谁庸妄流，但以佛子论。

遭逢阳九灾，左席需丝纶。大厦已不支，只手难救焚。

痛哭辞班出，老臣早致身。江外妖氛满，江头苦雾屯。

浮尸蔽江下，孰与公骨尊。合门从公歼，尤足妥公魂。

思宗五十相，历历可指陈。哀㦲孙文忠，早丧一个臣。

南天继有公，并先鼎湖沦。于今已百年，墨妙犹清芬。

公书虽末技，要复雅以驯。砌里老仪部，旧为东阁宾。

晚节亦无沗，一恸随灵均。我游笑读居，冉冉三十春。

每见必肃拜，谓足百世珍。颓然老屋中，正气长烟煴。

作者简介：全祖望（1705-1755），清代著名史学家、文学家，浙东学派重要代表，字绍衣，号谢山，学者称谢山先生，浙江鄞县（今鄞州区洞桥镇沙港村）人。曾主讲于浙江蕺山书院，广东端溪书院。上承清初黄宗羲经世致用之学，博通经史，在学术上推崇黄宗羲、万斯同，于南明史实广为搜罗纂述，贡献甚大，其著作极为丰富，达35部，400多卷，且大多数学术著作用力极深。其主要著作有：《鲒埼亭集》、《困学纪闻三笺》、《七校水经注》、《续甬上耆旧诗》、《经史问答》、《读易别录》、《汉书地理志稽疑》、《古今通史年表》等。